Page:Stevenson - The Merry Men (1905).djvu/26

14 two massive candlesticks of wrought silver were added to the table equipage, already so unsuited to that rough sea-side farm.

"She cam' ashore Februar' 10, about ten at nicht," he went on to me. "There was nae wind, and a sair run o' sea; and she was in the sook o' the Roost, as I jaloose. We had seen her a' day, Rorie and me, beating to the wind. She wasnae a handy craft, I'm thinking, that Christ-Anna; for she would neither steer nor stey wi' them. A sair day they had of it; their hands was never aff the sheets, and it perishin' cauld—ower cauld to snaw; and aye they would get a bit nip o' wind, and awa' again, to pit the emp'y hope into them. Eh, man! but they had a sair day for the last o't! He would have had a prood, prood heart that won ashore upon the back o' that."

"And were all lost?" I cried. "God help them!"

"Wheesht!" he said sternly. "Nane shall pray for the deid on my hearth-stane."

I disclaimed a Popish sense for my ejaculation; and he seemed to accept my disclaimer with unusual facility, and ran on once more upon what had evidently become a favourite subject. "We fand her in Sandag Bay, Rorie an' me, and a' thae braws in the inside of her. There's a kittle bit, ye see, about Sandag; whiles the sook rins strong for the Merry Men; an' whiles again, when the tide's makin' hard an' ye can hear the Roost blawin' at the far-end of Aros, there comes a back-spang of current straucht into Sandag Bay. Weel, there's the thing that got the grip on the Christ-Anna. She but to have come in ram-stam an' stern forrit; for the bows of her are aften under, and